Vytautas Kubilius

Vytautas Kubilius (1926 m. lapkričio 23 d. Aukštadvaryje, Panemunio valsčius – 2004 m. vasario 17 d. Vilniuje) – Lietuvos literatūros kritikas, literatūrologas, habilituotas humanitarinių mokslų daktaras, profesorius.

 Biografija 
Mokėsi Biržų gimnazijoje, Vilkijos gimnazijoje. 1948–1949 m. dirbo Biržų bibliotekos vedėju, 1949 m. „Tarybų Lietuvos“ redakcijoje Kaune. 1950–1952 m. savaitraščio „Literatūra ir menas“ redakcijos kritikos skyriaus vedėjas. 1952 m. Vilniaus universiteto Istorijos ir filologijos fakultete baigė lietuvių kalbą ir literatūrą. 1955 m. filologijos mokslų kandidatas. 1955–2001 m. Lietuvių kalbos ir literatūros instituto (nuo 1990 m. Lietuvių literatūros ir tautosakos institutas) mokslinis bendradarbis, jaunesnysis mokslo darbuotojas, vyriausiasis mokslo darbuotojas, 1991–1997 m. Naujosios literatūros skyriaus vadovas, instituto tarybos pirmininkas. 1978 m. filologijos mokslų daktaras. 1983–1987 m. Vilniaus universiteto dėstytojas. Vytauto Didžiojo universiteto Atkuriamojo senato ir Senato narys, 1992–1995 m. Lietuvių literatūros katedros vedėjas, profesorius.In memoriam // Literatūra ir menas, 2004-02-20, Nr. 2989  1991 m. kartu su kitais įkūrė Lietuvos piliečių chartiją ir jai vadovavo. Žuvo partrenktas automobilio pėsčiųjų perėjojehttps://www.nekrologas.lt/nekrologas/vytautas-kubilius/315430/. Palaidotas Antakalnio kapinėse.

2012 m. Lietuvių literatūros ir tautosakos institutas įsteigė Vytauto Kubiliaus premiją.

Žmona Janina Žėkaitė (1926–2006), duktė Rūta, sūnus Andrius Kubilius.

 Veikla 
Literatūros straipsniuose ir monografijose iškeliama kūrėjo asmenybė. Būdingas eseistinis metaforinis stilius, estetinis vertinimas, psichologinė kūrybos interpretacija. Kituose veikaluose tyrinėjamas tam tikro kūrinio, rašytojo, lyrikos tipo literatūros srovės stilius, įvairių tautų literatūrų sąveika, tautinės literatūros išlikimo problemos, socialiniai, tikrovės, kultūros, kitų menų įtaka literatūrai. Jo veikalų išversta į anglų, estų, latvių, vengrų, vokiečių ir kt. kalbas.

 Bibliografija 
 Po gimtuoju dangum. – Kaunas, 1950. – 78 p.: iliustr.
 Teofilis Tilvytis. – Vilnius: Valstybinė grožinės literatūros leidykla, 1956. – 156 p.: portr.
 Lietuvių literatūros istorija (bendraautoris, 1957–1968 m., 4 t.; 1979–1982 m., 2 t.; 1977 m. rusų kalba)
 Revoliucinių dainų vertimai ir sekimai Lietuvoje XIX a. pabaigoje ir XX a. pradžioje. – Vilnius, 1958. – 16 p.
 Mūsų rašytojai. – Vilnius: Valstybinė grožinės literatūros leidykla, 1958. – 301 p.
 Jonas Mačys-Kėkštas. – Vilnius: Valstybinė politinės ir mokslinės literatūros leidykla, 1958. – 24 p.
 Julius Janonis. – Vilnius: Valstybinė grožinės literatūros leidykla, 1962. – 435 p.: iliustr.
 Naujų kelių ieškant: straipsnių rinkinys. – Vilnius: Valstybinė politinės ir mokslinės literatūros leidykla, 1964. – 379 p.
 Didžioji Spalio socialistinė revoliucija ir lietuvių literatūra / Vytautas Galinis, J. Kaminskas, Vytautas Kubilius, Jonas Lankutis, Ričardas Pakalniškis, Algimantas Radzevičius, Algis Samulionis, Janina Žekaitė. – Vilnius: Vaga, 1967. – 449 p.
 Salomėjos Nėries lyrika: trys etiudai. – Vilnius: Vaga, 1968. – 378 p.
 Šiuolaikinės lietuvių literatūros bruožai / Algimantas Bučys, Vytautas Kubilius, Antanas Masionis, Kęstutis Nastopka, Ričardas Pakalniškis, Algimantas Radzevičius, Algis Samulionis, Albertas Zalatorius. – Vilnius: Vaga, 1969. – 514 p.
 Julius Janonis. – 2-asis leidimas. – Vilnius: Vaga, 1970. – 308 p.: iliustr.
 Польский романтизм и балтийские литературы / Vytautas Kubilius, Kęstutis Nastopka. – Vilnius: Mintis, 1973. – 42 p.
 Šiuolaikinės kritikos problemos / Vitas Areška, Vincas Auryla, Petras Bražėnas, Vytautas Galinis, Leonas Gineitis, Alfredas Guščius, Vytautas Kubilius, Vincas Kuzmickas, Stasys Lipskis, Ričardas Pakalniškis, Algis Samulionis, Juozas Stepšys, Albertas Zalatorius. – Vilnius: Vaga, 1975. – 449 p.
 Kazio Borutos kūryba. – Vilnius: Vaga, 1980. – 283 p.: iliustr.
 XX amžiaus lietuvių poetai. – Kaunas: Šviesa, 1980. – 324 p.: portr.
 XX amžiaus lietuvių lyrika: stilių raida ikitarybiniu laikotarpiu. – Vilnius: Vaga, 1982. – 397 p.
 Lietuvių epigrama ir parodija. – Vilnius: Vaga, 1983. – 268 p. iliustr.
 Lietuvių literatūra ir pasaulinės literatūros procesas. – Vilnius: Vaga, 1983. – 468 p.
 Litauische Poesie aus zwei Jahrhunderten. – Berlin: Verlag Volk und Welt, 1983. – 370 p.
 The amber lyre: 18th-20th century Lithuanian poetry. – Moscow: Raduga, 1983. – 264 p.: iliustr.
 Lietuvių literatūra šiuolaikinėmis socializmo sąlygomis: straipsnių rinkinys / Silvestras Gaižiūnas, Vytautas Galinis, Algis Kalėda, Aleksandras Krasnovas, Vytautas Kubilius, Jonas Lankutis, Juozas Laurušas, Ričardas Pakalniškis, Algis Samulionis, Saulius Žukas. – Vilnius: Vaga, 1986. – 436 p.
 XX a. Rytų proza / Lu Sinis, Lao Šė, Riunoskė Akutagava, Jasunaris Kavabata. – Vilnius: Vaga, 1986. – 574 p.: iliustr.
 Žanrų kaita ir sintezė: studija. – Vilnius: Vaga, 1986. – 247 p.
 Ievos Simonaitytės kūryba. – Vilnius: Vaga, 1987. – 300 p.: iliustr.
 Salomėjos Nėries lyrika: monografija. – 2-asis leidimas. – Vilnius: Vaga, 1989. – 288 p.: iliustr. – ISBN 5-415-00249-9
 Problemos ir situacijos: straipsnių rinkinys. – Vilnius: Vaga, 1990. – 428 p. – ISBN 5-415-00478-5
 Rašytojas pokario metais: dokumentų rinkinys / Laima Arnatkevičiūtė, Jolanta Barkauskaitė, Rūta Brūzgienė, Rimantas Glinskis, Vytautas Kubilius, Algis Samulionis, Dalia Satkauskytė, Gytis Vaškelis. – Vilnius: Vaga, 1991. – 585 p. – ISBN 5-415-00867-5
 Dvidešimto amžiaus lietuvių poezija: antologija. – Vilnius: Vaga, 1991–1995. – 2 t.
 Antanas Vaičiulaitis. – Kaunas: Šviesa, 1993. – 157 p.: iliustr. – ISBN 5-430-01760-4
 Romantizmo tradicija lietuvių literatūroje. – Vilnius: Amžius, 1993. – 205 p. – ISBN 9986-430-02-X
 XX amžiaus lietuvių literatūra: straipsnių rinkinys. – Vilnius: Vaga, 1994. – 439 p. – ISBN 5-415-00393-2
 XX amžiaus literatūra. – Vilnius: Alma littera, 1995. – 718 p.: iliustr. – ISBN 9986-02-124-3
 XX amžiaus literatūra. – 2-asis patais. leidimas. – Vilnius: Alma littera, 1996. – 718 p.: iliustr. – ISBN 9986-02-194-4
 XX amžiaus literatūra. – 3-asis patais. leidimas. – Vilnius: Alma littera, 1996. – 718 p.: iliustr. – ISBN 9986-02-289-4
 Literatūra istorijos lūžyje. – Vilnius: Diemedis, 1997. – 343 p. – ISBN 9986-23-031-4
 Adomas Mickevičius: poetas ir Lietuva: apybraiža. – Vilnius: Lietuvos rašytojų sąjungos leidykla, 1998. – 66 p.: iliustr. – ISBN 9986-39-082-6
 Jonas Aistis: gyvenimas ir kūryba. – Vilnius: Lietuvių literatūros ir tautosakos institutas, 1999. – 250 p.: iliustr. – ISBN 9986-513-62-6
 Neparklupdyta mūza: lietuvių literatūra vokietmečiu. – Vilnius: Lietuvių literatūros ir tautosakos institutas, 2001. – 236 p. – ISBN 9955-475-01-3
 Lietuvių literatūros enciklopedija / Vytautas Kubilius, Vytautas Rakauskas, Vytautas Vanagas. – Vilnius: LLTI, 2001. – 563 p. – ISBN 9986-513-95-2
 Dviese literatūros sūpuoklėse: Kazys Puida ir Vaidilutė. – Vilnius: Lietuvių literatūros ir tautosakos institutas, 2003. – 183 p.: iliustr. – ISBN 9955-475-34-X
 Tautinė literatūra globalizacijos amžiuje: straipsnių rinkinys. – Kaunas: Vytauto Didžiojo universiteto leidykla, 2003. – 391 p. – ISBN 9955-530-69-3
 Birutė Pūkelevičiūtė – aktorė ir rašytoja: monografija. – Vilnius: Lietuvos rašytojų sąjungos leidykla, 2004. – 153 p.: iliustr. – ISBN 9986-39-361-2

 Įvertinimas 
 Jono Aisčio literatūrinė premija.Ar išliks Jono Aisčio literatūrinė premija? rasyk.lt
 1969 m. LSSR valstybinė premija
 1981 m. LSSR valstybinė premija
 1996 m. Lietuvos mokslo premija
 1998 m. DLK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=59552
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Šaltiniai 

 Literatūra 
 Lauksiu atsakymo: laiškai ir novelės / Vytautas Kubilius (sud. Janina Žėkaitė). – Vilnius: Lietuvos rašytojų sąjungos leidykla, 2006. – 494 p.: portr. – ISBN 9986-39-461-9
 Dienoraščiai, 1945–1977 / Vytautas Kubilius (sud. Janina Žėkaitė, Jūratė Sprindytė). – Vilnius: Lietuvių literatūros ir tautosakos institutas, 2006. – 479 p. – ISBN 9955-698-18-7
 Dienoraščiai, 1978–2004 / Vytautas Kubilius (sud. Janina Žėkaitė, Jūratė Sprindytė). – Vilnius: Lietuvių literatūros ir tautosakos institutas, 2007. – 489 p. – ISBN 978-9955-698-46-3
 Nepaklusęs laikui: atsiminimai apie Vytautą Kubilių / Donata Mitaitė. – Vilnius: Lietuvių literatūros ir tautosakos institutas, 2011. – 340 p.: iliustr. – ISBN 978-609-425-048-4

Kategorija:Lietuvos kritikai
Kategorija:Lietuvos literatūrologai
Kategorija:Lietuvos mokslo premijos laureatai
Kategorija:LTSR valstybinės premijos laureatai